               [image: image1.png]



 REPUBLIKA  HRVATSKA
 Savjet za nacionalne manjine                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             
Klasa:      402-08/19-05/
Urbroj:     50438/02-19-
Zagreb,   24. prosinac 2019.g.






      SVIM UDRUGAMA I USTANOVAMA
                                                                           NACIONALNIH MANJINA


- svima -
Predmet:
OBAVIJEST I UPUTE O PODNOŠENJU GODIŠNJIH IZVJEŠTAJA za 2019.
                      Sa izvještajnim razdobljem od 01.10. do 31.12.2019. (IV KVARTAL) 

Poštovani-a !

Svi korisnici  Državnog proračuna – udruge i ustanove nacionalnih manjina koji se sufinanciraju preko Savjeta za nacionalne manjine, moraju dostaviti godišnje izvješće prema Zakonu o proračunu („Narodne novine“ broj 87/08) i prema KRITERIJIMA FINANCIRANJA I UGOVARANJA PROGRAMA KULTURNE AUTONOMIJE NACIONALNIH MANJINA I METODOLOGIJI PRAĆENJA I VREDNOVANJA PROVEDBE FINANCIRANIH PROGRAMA ( „Narodne Novine“ br. 105/16 ).
Aplikacija za prijavu godišnjeg izvještaja nalazi se na službenim internetskim stranicama    
https://savjet.nacionalne-manjine.info



Predaja  godišnjih izvještaja obavljaju se putem elektronske aplikacije objavljene na internetskim stranicama Savjeta za nacionalne manjine 
https://savjet.nacionalne-manjine.info  od 04. siječnja 2020.
Potvrdu predaje godišnjeg izvještaja iz elektronske aplikacije sa potpisom odgovorne osobe za zastupanje i izjavom pod materijalnom i kaznenom odgovornošću da su upisani podaci u aplikaciji istiniti treba poslati sa povratnicom na adresu:
Savjet za nacionalne manjine Republike Hrvatske, Zagreb, Mesnička 23. SA NAZNAKOM „GODIŠNJI  IZVJEŠTAJ ZA 2019.“ 

· Rok za podnošenje godišnjeg izvještaja je do  31.  siječnja  2020.godine.

· NAPOMENA: UKOLIKO UDRUGA, SAVEZ/ZAJEDNICA NACIONALNIH MANJINA UZ GODIŠNJI IZVJEŠTAJ NE DOSTAVI SVE OBAVEZNE I ISPRAVNE PRILOGE U PDF FORMATU SMATRAT ĆE SE DA NISU IZVRŠILE SVOJU OBAVEZU SUKLADNO KRITERIJIMA I POTPISANOM UGOVORU

· GODIŠNJI IZVJEŠTAJ ĆE SE PREDAVATI ISKLJUČIVO PREKO INTERNETSKE APLIKACIJE (SAVJET NEĆE BITI U MOGUĆNOSTI PRIZNATI DOSTAVLJANJE IZVJEŠTAJA U PAPIRNATOM OBLIKU)
Za godišnje izvješće o radu i utrošku sredstava popunjavaju sve udruge i ustanove nacionalnih manjina sufinanciranih preko Savjeta za nacionalne manjine : opći obrazac FG-1, a obrasce IR-2 do IR-7 prema Odluci o rasporedu sredstava osiguranih u Državnom proračunu („Narodne novine“ broj 46/2019).
Prije predaje godišnjeg izvještaja putem internetske aplikacije treba pripremiti u PDF formatu slijedeće dokumente kao obavezne priloge za razdoblje od 01.10.2019. do 31.12.2019.:
1. PRESLIKE RAČUNA PO VRSTAMA TROŠKOVA SA SPECIFIKACIJOM
· INDIREKTNI TROŠKOVI 
· DIREKTNI TROŠKOVI

2. PREGLED PROMETA PO RAČUNU OD 01.10.2019. DO 31.12.2019. (BANKOVNI IZVODI ILI ZBIRNI PREGLED PROMETA – PRIZNAT ĆE SE SAMO DOKUMENTI IZDANI OD STRANE BANKE). 
U SLUČAJU DA SU SE U 2020.god. VRŠILE ISPLATE ZA RAČUNE IZDANE U PROSINCU 2019.god. - TREBA DOSTAVITI PREGLED PROMETA DO DATUMA ZADNJE PROMJENE NA ŽIRO RAČUNU.
3. UKOLIKO JE BILO PROMETA U GOTOVINI KNJIGU BLAGAJNE SA UPLATNICAMA I ISPLATNICAMA (KNJIGU BLAGAJNE TREBA VODITI POSEBNO ZA RAČUN OTVOREN ZA POTREBE SAVJETA, ZBIRNA KNJIGA BLAGAJNE NEĆE SE PRIZNATI ZA SREDSTVA UPLAĆENA PREKO SAVJETA)

4. ZA OBRASCE IR-4 i IR-5 OBAVEZNI PRILOZI PLAKATI, POZIVNICE, FOTOGRAFIJE, NOVINSKA IZVJEŠĆA.  FOTOGRAFIJE TREBAJU BITI PRILOŽENE PO JEDNA ZA SVAKOG IZVOĐAČA-UDRUGE/SEKCIJE + JEDNA GDJE SE VIDE POSJETITELJI-GLEDATELJI, POŽELJNO JE PRILOŽITI SKUPNU FOTOGRAFIJA SA SVIM IZVOĐAČIMA. (u naslovu navesti mjesto, naziv manifestacije i datum)
5. PLATNE LISTE I SPECIFIKACIJE ISPLATA PLAĆA + JOPPD obrazac
6. UGOVORI O DJELU, UGOVORI O AUTORSKIM HONORARIMA, UGOVORI O RADU NA ODREĐENO I NEODREĐENO VRIJEME, UGOVORI O NAJMU PROSTORA I OPREME + JOPPD obrazac
7. PUTNI NALOZI ZA PRIJEVOZ OSOBNIM VOZILOM + JOPPD obrazac
 Napomena : 
· Preslike računa, izvoda, blagajne, ugovora, uplatnica, isplatnica, putnih računa i ostala dokumentacija  predaje se na isti način kao i  polugodišnje i kvartalno izvješće, s time da se u godišnjem izvještaju neće iznova tražiti dokumentacija i prilozi koja se dostavljaju za  kvartalne i polugodišnje izvještaje putem aplikacije. PDF prilozi moraju biti uređeni na taj način da kada se vrši skeniranje istih da se pohranjuju u jedan fail (multipage) ili na način da se putem OCR programa naknadno urede da dokument u sebi ima više stranica.
· Obavještavamo udruge i ustanove nac.manjina da se knjiga blagajne mora posebno voditi za otvoren račun IBAN za potrebe Savjeta ukoliko se vrše isplate i uplate u gotovini, a koji su vezani za odobrene programe kulturne autonomije.
· Pozajmice su dozvoljene na IBAN-račun koji je otvoren samo za potrebe Savjeta i u tom slučaju povrat pozajmice se treba izvršiti u kalendarskoj godini  uz obrazloženje, obrnuto nije dozvoljeno sa IBAN-a koji se koristi za uplate sredstva iz državnog proračuna preko Savjeta vršiti pozajmice proračunskih sredstava na druge račune udruge ili drugih pravnih i fizičkih osoba.
· Prilikom dostavljanja knjiga i časopisa sukladno članku 14. KRITERIJA FINANCIRANJA I UGOVARANJA PROGRAMA KULTURNE AUTONOMIJE NACIONALNIH MANJINA I METODOLOGIJE PRAĆENJA I VREDNOVANJA PROVEDBE FINANCIRANIH PROGRAMA ( „Narodne Novine“ br. 105/16 ), udruge i ustanove nac.manjina moraju dostaviti dopis da sukladno potpisanom ugovoru i navedenom članku dostavljaju primjerke knjiga ili časopisa kako bi se isti mogao evidentirati i urudžbirati u protivnom ih Savjet neće moći priznati kao dokaz da je obaveza izvršena.
· Za razliku od polugodišnjeg i kvartalnog izvještaja, godišnji izvještaj ima rubrike za ukupne troškove prema vrstama za cijelu 2019.godinu koja se trebaju zbrojiti i popuniti bez dodavanja priloga. 

· Stručna služba Savjeta za nacionalne manjine će tijekom 2020. godine provoditi terenske izvide rada udruga prema godišnjem planu izvida.

· U slučaju da se kod pregleda izvješća uoče nepravilnosti o tome će izvijestiti Ministarstvo financija -  Sektor za proračunski nadzor.

Udruge i ustanove nacionalnih manjina koje ne dostave godišnje izvješće o radu i utrošku sredstava u roku i ne pridržavaju se propisanog načina izvještavanja prema KRITERIJIMA FINANCIRANJA I UGOVARANJA PROGRAMA KULTURNE AUTONOMIJE NACIONALNIH MANJINA I METODOLOGIJI PRAĆENJA I VREDNOVANJA PROVEDBE FINANCIRANIH PROGRAMA ( „Narodne Novine“ br. 105/16 ) i dostavljaju nesistematiziranu i nepotpunu dokumentaciju smatrat će se da nije ispunila svoje obaveze i prema Zakonu o proračunu („Narodne novine“ broj 87/08) tražit će se povrat sredstava i gube mogućnost da se financiraju putem Savjet za nacionalne manjine sukladno KRITERIJIMA FINANCIRANJA I UGOVARANJA PROGRAMA KULTURNE AUTONOMIJE NACIONALNIH MANJINA I METODOLOGIJI PRAĆENJA I VREDNOVANJA PROVEDBE FINANCIRANIH PROGRAMA ( „Narodne Novine“ br. 105/16 ). 

S poštovanjem,








PREDSJEDNIK SAVJETA








  Aleksandar Tolnauer v.r.  

